| XCIII Grand Prix de France |
| --- |
|  Prancūzija |
|  |
| Trasa | Circuit de Nevers Magny-Cours |
|  |
| Trasos ilgis | 4 411 m |
| Ratų skaičius | 70 |
| Distancija | 308.586 km |
| Oro sąlygos | nd |
| Kvalifikacija |
| Suomija Kimi Räikkönen (Ferrari) |
| Podiumas |
| Brazilija Felipe Massa (Ferrari)Suomija Kimi Räikkönen (Ferrari)Italija Jarno Trulli (Toyota) |
| Greičiausias ratas |
| Suomija Kimi Räikkönen (Ferrari |
|   |
|  |
|   |  |

**2008 m. Prancūzijos Grand Prix** – 8-tasis 2008 m. sezono Formulės 1 Grand Prix (GP), kuris vyko birželio 20-22 d. Circuit de Nevers Magny-Cours, šalia Magny-Cours komunos Prancūzijoje.

Tai buvo 18-asis ir paskutinis Prancūzijos Grand Prix vykęs šioje trasoje. Vėliau Prancūzijos GP bus lenktynės vyks Paryžiuje iš gatvių sudarytoje trasoje. Vėliau (birželio 25 d.) ši žinia paneigta ir numatytame 2009 m. sezono tvarkaraštyje išliko.

Prieš Grand Prix
----------------

Po Kanados GP lenktynių Lewis Hamilton (McLaren) ir Nico Rosberg (Williams F1) sulaukė sankcijų už susidūrimą techninio aptarnavimo zonoje. Abu lenktynininkai Prancūzijos Grand Prix lenktynes, privalės pradėti 10 vietų žemiau tos, kurią pelnys kvalifikacijos metu.

### Orų prognozė

Prognozuota, kad savaitgalis bus saulėtas, šiltas ir be kritulių.

Penktadienio ryte numatomas rūkas, o diena debesuota. Oro temperatūra ~25 °C, kritulių tikimybė apie 10 %.

Šeštadienį ir sekmadienį - dangus giedras. Oro temperatūra šeštadienį ~24 °C, lenktynių dieną - apie 29 °C, kritulių tikimybė apie 20 %.

Prancūzijos GP tvarkaraštis
---------------------------

| Penktadienis |
| --- |
| 11.00 – 12.30 | Penktadienio treniruotės Nr.1 |
| 15.00 – 16.30 | Penktadienio treniruotės Nr.2 |
| Šeštadienis |
| 12.00 – 13.00 | Šeštadienio treniruotės |
| 15.00 – 16.00 | Kvalifikacija |
| Sekmadienis |
| 15.00 – 17.00 | Lenktynės |
|

Penktadienio treniruotės
------------------------

### Pirmoji dalis

Treniruotė prasidėjo vangiai. Debesimis užtrauktas dangus, lėtai šylantis asfalto dangos paviršius. Pirmieji komandų bolidai trasoje pasirodė tik prabėgus apie pusvalandžiui nuo treniruotės pradžios.

Pirmosiose Prancūzijos GP penktadienio treniruotėse greičiausias buvo Ferrari lenktynininkas Felipe Massa. Brazilas geriausią savo ratą įveikė per 1 min. 15,306 sek. ir net 0,696 sek. pranoko antrąjį rezultatą pasiekusį Lewis Hamiltoną (1:16.002) ir trečią - Heikki Kovalainen (1:16.055, abu iš McLaren komandos). Praeito sezono čempionas suomis Kimi Räikkönen (Ferrari) liko ketvirtas (1:16.073).

Paskutinėmis treniruotei skirto laiko minutėmis 8-jame posūkyje užsidegė Fernando Alonso (Renault) variklis.

### Antroji dalis

Antroje penktadienio treniruočių dienos dalyje greičiausias buvo Fernando Alonso iš Renault F1 komandos. Jis greičiausią savo ratą nuvažiavo per 1 min. 15,778 sek. palikdamas antroje vietoje pirmosios treniruotės lyderį Felipe Massa iš Ferrari (1:15.854) bei jo komandos kolegą Kimi Räikkönen (1:15.999).

Jei pirmojoje penktadienio treniruočių dalyje asfalto danga buvo "šalta", tai antrojoje, išlindus iš už debesų saulei, ji įkaito iki 40 °C. Estoril posūkyje iš trasos buvo išlėkę ir ant saugos zonoje esančio žvyro "pasivažinėjo" Jarno Trulli (Toyota), Felipe Massa (Ferrari) ir Lewis Hamilton (McLaren). Pastarajam komanda buvo priversta pakeisti priekinį bolido sparną. 

Pasibaigus treniruotei pilotai išbandė naująjį saugos automobilio (dar vad. SC, angl. *Safety car*) reglamentą.

Ferrari lenktynininkas Kimi Räikkönen gavo piniginę baudą už tai, kad penktadienį pavėlavo į iš anksto suplanuotą pilotų instruktažą. Prancūzijos GP teisėjai už šį nusižengimą suomiui skyrė 5 000 eurų baudą.

Šeštadienio treniruotės
-----------------------

Prancūzijos GP šeštadienio treniruotėse greičiausias buvo Nelson Angelo Piquet iš Renault komandos, įveikęs greičiausią savo ratą per 1 min. 15,750 sek. vos 0,009 sek. greičiau už antrąjį rezultatą pasiekusį Red Bull Racing komandos atstovą Mark Webber (1:15.759). Trečias liko Sebastian Vettel iš Scuderia Toro Rosso (1:15.827). Kaip jau įprasta, lyderiai šeštadienio treniruotėse tarp greičiausiųjų nefigūravo, nes važiavo į bolidų bakus prisipylę nemažai kuro. Geriausiai iš jų pasirodė 5 vietą užėmęs Ferrari pilotas Kimi Räikkönen.

Kvalifikacija
-------------

Kkvalifikacijoje triumfavo Ferrari pilotas Kimi Räikkönen (1:16.449), pelnęs 200-ąją italų komandos „pole" poziciją. Iš pirmosios starto eilės, antrosios pozicijos, varžybas sekmadienį pradės ir kitas šios ekipos lenktynininkas Felipe Massa (1:16.490).

Trečiąją vietą kvalifikacijoje užėmė McLaren lenktynininkas Lewis Hamilton (1:16.693), tačiau britas turės startuoti iš tryliktosios vietos – jam bus pritaikyta dešimties pozicijų bauda už Kanados GP lenktynių metu sukeltą avariją techninio aptarnavimo zonoje, tad jo vietą starte užims Fernando Alonso (Renault, 1:16.840).

Čempionato lyderis Robert Kubica (Williams, 1:17.037) startuos iš penktosios vietos. Heikki Kovalainen užėmęs 5-tą vietą turės startuoti iš 9-sios starto vietos. Jam už Marc Webber "blokavimą" skirta penkerių vietų bauda.

| Vieta | Nr. | Pilotas | Komanda | 1 dalis | 2 dalis | 3 dalis | Starto vieta |
| --- | --- | --- | --- | --- | --- | --- | --- |
| 1 | 1 | Suomija Kimi Räikkönen | Ferrari | 1:15.133 | 1:15.161 | **1:16.449** | 1 |
| 2 | 2 | Brazilija Felipe Massa | Ferrari | **1:15.024** | **1:15.041** | 1:16.490 | 2 |
| 3 | 22 | Jungtinė Karalystė Lewis Hamilton | McLaren-Mercedes | 1:15.634 | 1:15.293 | 1:16.693 | 13 |
| 4 | 5 | Ispanija Fernando Alonso | Renault | 1:15.754 | 1:15.483 | 1:16.840 | 3 |
| 5 | 11 | Italija Jarno Trulli | Toyota | 1:15.521 | 1:15.362 | 1:16.920 | 4 |
| 6 | 23 | Suomija Heikki Kovalainen | McLaren-Mercedes | 1:15.965 | 1:15.639 | 1:16.944 | 10 |
| 7 | 4 | Lenkija Robert Kubica | BMW Sauber | 1:15.687 | 1:15.723 | 1:17.037 | 5 |
| 8 | 10 | Australija Mark Webber | Red Bull-Renault | 1:16.020 | 1:15.488 | 1:17.233 | 6 |
| 9 | 9 | Jungtinė Karalystė David Coulthard | Red Bull-Renault | 1:15.802 | 1:15.654 | 1:17.426 | 7 |
| 10 | 12 | Vokietija Timo Glock | Toyota | 1:15.727 | 1:15.558 | 1:17.596 | 8 |
| 11 | 6 | Brazilija Nelson Piquet Jr. | Renault | 1:15.848 | 1:15.770 |  | 9 |
| 12 | 3 | Vokietija Nick Heidfeld | BMW Sauber | 1:16.006 | 1:15.786 |  | 11 |
| 13 | 15 | Vokietija Sebastian Vettel | Toro Rosso-Ferrari | 1:15.918 | 1:15.816 |  | 12 |
| 14 | 14 | Prancūzija Sébastien Bourdais | Toro Rosso-Ferrari | 1:16.072 | 1:16.045 |  | 14 |
| 15 | 7 | Vokietija Nico Rosberg | Williams-Toyota | 1:16.085 | 1:16.235 |  | 20 |
| 16 | 8 | Japonija Kazuki Nakajima | Williams-Toyota | 1:16.243 |  |  | 15 |
| 17 | 16 | Jungtinė Karalystė Jenson Button | Honda | 1:16.306 |  |  | 16 |
| 18 | 17 | Brazilija Rubens Barrichello | Honda | 1:16.330 |  |  | 17 |
| 19 | 21 | Italija Giancarlo Fisichella | Force India-Ferrari | 1:16.971 |  |  | 18 |
| 20 | 20 | Vokietija Adrian Sutil | Force India-Ferrari | 1:17.053 |  |  | 19 |

Lenktynės
---------

Lenktynių nugalėtojas Felipe Massa (Ferrari).
Jarno Trulli (3 vieta, Toyota).
Prancūzijos GP lenktynėse triumfavo Ferrari komandos lenktynininkas Felipe Massa. Pirmojoje lenktynių dalyje pirmas važevęs Kimi Räikkönen (Ferrari) finišo liniją kirto antras. Trečiąją vietą varžybose užėmė ir pirmą kartą nuo 2005 m. Ispanijos Grand Prix ant apdovanojimų pakylos užlipo Toyota pilotas Jarno Trulli, pačioje lenktynių pabaigoje atlaikęs McLaren piloto Heikki Kovalainen, finišavusio ketvirtoje vietoje, atakas. Jarno Trulli šį rezultatą dedikavo prieš savaitę tragiškai žuvusiam buvusiam Toyota komandos vadovui Ove Andersson.

| Vieta | Nr. | Pilotas | Komanda | Ratai | Laikas | Starto vieta | Taškai |
| --- | --- | --- | --- | --- | --- | --- | --- |
| 1 | 2 | Brazilija **Felipe Massa** | **Ferrari** | 70 | 1:31:50.245 | 2 | **10** |
| 2 | 1 | Suomija **Kimi Räikkönen** | **Ferrari** | 70 | +17.984 | 1 | **8** |
| 3 | 11 | Italija **Jarno Trulli** | **Toyota** | 70 | +28.250 | 4 | **6** |
| 4 | 23 | Suomija **Heikki Kovalainen** | **McLaren-Mercedes** | 70 | +28.929 | 10 | **5** |
| 5 | 4 | Lenkija **Robert Kubica** | **BMW Sauber** | 70 | +30.512 | 5 | **4** |
| 6 | 10 | Australija **Mark Webber** | **Red Bull-Renault** | 70 | +40.304 | 6 | **3** |
| 7 | 6 | Brazilija **Nelson Piquet Jr.** | **Renault** | 70 | +41.033 | 9 | **2** |
| 8 | 5 | Ispanija **Fernando Alonso** | **Renault** | 70 | +43.372 | 3 | **1** |
| 9 | 9 | Jungtinė Karalystė David Coulthard | Red Bull-Renault | 70 | +51.021 | 7 |  |
| 10 | 22 | Jungtinė Karalystė Lewis Hamilton | McLaren-Mercedes | 70 | +54.538 | 13 |  |
| 11 | 12 | Vokietija Timo Glock | Toyota | 70 | +57.700 | 8 |  |
| 12 | 15 | Vokietija Sebastian Vettel | Toro Rosso-Ferrari | 70 | +58.065 | 12 |  |
| 13 | 3 | Vokietija Nick Heidfeld | BMW Sauber | 70 | +1:02.079 | 11 |  |
| 14 | 17 | Brazilija Rubens Barrichello | Honda | 69 | +1 Lap | 20 |  |
| 15 | 8 | Japonija Kazuki Nakajima | Williams-Toyota | 69 | +1 Lap | 15 |  |
| 16 | 7 | Vokietija Nico Rosberg | Williams-Toyota | 69 | +1 Lap | 19 |  |
| 17 | 14 | Prancūzija Sébastien Bourdais | Toro Rosso-Ferrari | 69 | +1 Lap | 14 |  |
| 18 | 21 | Italija Giancarlo Fisichella | Force India-Ferrari | 69 | +1 Lap | 17 |  |
| 19 | 20 | Vokietija Adrian Sutil | Force India-Ferrari | 69 | +1 Lap | 18 |  |
| Ret | 16 | Jungtinė Karalystė Jenson Button | Honda | 16 |  | 16 |  |

  

Trečiąją pergalę šiemet pelnęs F. Massa tapo sezono lyderiu lyderiu.

38 rate Kimi Räikkönen Ferrari bolide lūžo vienas išmetamųjų vamzdžių, dėl ko krito variklio galia.

#### Greičiausi ratai

| Vieta | Pilotas | Komanda | Laikas | Atsiliko | Ratas |
| --- | --- | --- | --- | --- | --- |
| 1 | Kimi Räikkönen | Ferrari | 1:16.630 |  | 16 |
| 2 | Felipe Massa | Ferrari | 1:16.729 | 0.099 | 20 |
| 3 | Heikki Kovalainen | McLaren | 1:17.134 | 0.504 | 46 |
|

2007 m. Prancūzijos Grand Prix Felipe Massa (Ferrari) Magny-Cours trasos ratą lenktynių metu sugebėjo apsukti per 1 min. 16,099 sek.

Kita
----

* Pirmas kartas kai Nelson Piquet Jr. finišą kirto pirmiau nei kitas Renault komandos pilotas Fernando Alonso.
* Prancūzijos GP finišavo daugiausia bolidų (19) šį sezoną (Nefinišavo tik Jenson Button (Honda)).
* Felipe Massa pirmą kartą karjerije tapo čempionato lyderiu.
* Kimi Räikkönen 5-tą kartą paeiliui tapo *greičiausio rato* "savininku". Tokį rezultatą buvo pasiekęs ir Michael Schumacher 2004 m. Formulės 1 sezone. Rekordas (6) priklauso italų pilotui Alberto Ascari.

Išnašos
-------

1. ↑  Preliminarus 2009 m. F-1 čempionato tvarkaraštis[neveikianti nuoroda]
2. ↑  L. Hamiltonui ir N. Rosbergui – 10 vietų baudos[neveikianti nuoroda] (www.f-1.lt)
3. ↑  Lietuvos laiku
4. ↑  Prancūzijos GP: penktadienio treniruotės Nr. 1[neveikianti nuoroda]
5. ↑  K. Raikkonenui – bauda už vėlavimą[neveikianti nuoroda]

Nuorodos
--------

|  |  |
| --- | --- |
|  | **Vikiteka: 2008 m. Prancūzijos Grand Prix** – vaizdinė ir garsinė medžiaga  |

* FORMULA 1 GRAND PRIX DE FRANCE 2008 (formula1.com)

|  |  |  |  |
| --- | --- | --- | --- |
| 

| Ž • A • R**2008 m. sezono Formulės 1 Grand Prix** |
| --- |
|  |
| 
Australijos GP • Malaizijos GP • Bahreino GP • Ispanijos GP • Turkijos GP • Monako GP • Kanados GP • Prancūzijos GP • Didžiosios Britanijos GP • Vokietijos GP • Vengrijos GP • Europos GP • Belgijos GP • Italijos GP • Singapūro GP • Japonijos GP • Kinijos GP • Brazilijos GP |

 |